**SKUPNA IZHODIŠČA OCENJEVANJA ZNANJA PRI PREDMETIH GEOGRAFIJA IN ZGODOVINA V ČASU EPIDEMIJE COVID-19 IN S TEM POVEZANEGA POUKA IN OCENJEVANJA NA DALJAVO**

Prilagojen načrt ocenjevanja znanja pri geografiji in zgodovini temelji na Pravilniku o ocenjevanju znanja v srednjih šolah, Šolskih pravilih ocenjevanja znanja II. gimnazije Maribor in Skupnih izhodiščih preverjanja in ocenjevanja znanja na II. gimnaziji Maribor in dodatnih smernicah ministrstva za šolstvo v času pouka na daljavo ter temu ustrezno prilagojenih šolskih pravil ocenjevanja.

***Število ocen v šolskem letu 2020/21 ter oblike in načini ocenjevanja***

1. Dijaki **1., 2., 3. letnika (ZGO, GEO) in 4. letnika (ZGO)** mora med celotnim šolskim letom 2020/21 pridobiti:
* **2 pisni oceni**
* **1 ustno oceno**
* **1 oceno iz kreditnih točk,** pri čemer lahko slednjo zamenja še 1 ustna ocena ali druga oblika ocene, ki ni pisni test (referat, predstavitev, seminarska naloga…)

**Glede na že pridobljeno število ocen do konca koledarskega leta 2020 učitelji načrtujemo pridobivanje zgoraj predvidenih ocen po 4. januarju 2021.**

Dijaki pri izbirni zgodovini v 4. letniku morajo pridobiti 3 pisne ocene, ki se pripišejo k ocenam iz redne zgodovine.

Dijaki pri izbirni geografiji v 4. letniku morajo pridobiti 3 pisne ocene in 1 ustno, ki se pripišejo k ocenam iz redne geografije.

Dijaki pri izbirni zgodovini v 3. letniku morajo pridobiti 1 pisno oceno, ki se pripiše k ocenam iz redne zgodovine.

Dijaki pri izbirni geografiji v 3. letniku morajo pridobiti 1 oceno iz strokovne geografske ekskurzije (če ne bo izvedena v živo, bo izpeljana virtualno), ki se pripiše k ocenam iz redne geografije.

Ocene so med seboj enakovredne.

1. Dijak **ima nezadostno oceno ob koncu pouka** (kar v tem šolskem letu izjemoma pomeni tudi ob koncu ocenjevalnega obdobja), **če ima več kot eno nepopravljeno negativno oceno.** V tem primeru učitelj omogoči dijaku še pred zaključkom ocenjevalnega obdobja popravljanje ene od negativnih ocen. Kot popravljena ocena se šteje povprečje obeh ocen, negativne in ponovljene. **Če dijaku to ne uspe oz. je nepopravljenih negativnih ocen še zmeraj več kot ena, ima dijak popravni izpit.**

Če dijak ob koncu pouka nima katere od minimalnega števila predvidenih ocen, je **neocenjen** in mora opravljati **dopolnilni izpit.**

**Sprejel aktiv na sestanku 1. 12. 2020**

Maribor, 1. 12. 2020

Vodja aktiva: Toni Klis